Չո Բո Ա

**Չո Բո Յուն** (, ), ավելի հայտնի է որպես **Չո Բո Ա** (), հարավկորեացի դերասանուհի: Հայտնի է «Հրաժեշտ» (2018), «Իմ տարօրինակ հերոս» (2018), «Անտառ» (2020), «Ինը պոչով աղվեսի պատմությունը» (2020), «Զինվորական դատախազ Դոբերման» (2022) և «Ճակատագրով միացված» (2023) ֆիլմերում խաղացած դերերով:

## Վաղ տարիներ
thumb|Չո Բո Ա 2018 թվականի աշնանը Չո Բո Ան ծնվել է Չո Բո Յուն անունով 1991 թվականի օգոստոսի 22-ին Սոննե-Դոնում՝ Սեուլում, Հարավային Կորեայում: Նա ավարտել է Սոնգյունգվան համալսարանը՝ կատարողական արվեստի մասնագիտությամբ։ Ունի կրտսեր քույր և պատկանում է Չհանենջոյի կլանին:

## Կարիերա
Որպես դերասանուհի առաջնաելույթ է ունեցել 2011 թվականին՝ փոքր դեր խաղալով JTBC կաբելային հեռուստաալիքի ամենօրյա «Ես ապրում եմ Չոնդամ Դոնում» սիթքոմում։ Դրան հաջորդել է որպես հաղորդավար աշխատանքը *Made in U* լսումների ծրագրում (նաև JTBC-ում) և հայտնվելը *koisuru Maison ~Rainbow Rose* կորեա-ճապոնական համատեղ նախագծում: 

2012 թվականին TVN հեռուստաալիքի «Shut Up Flower Boy Band» մեծանալու մասին սերիալում ստացել է առաջին՝ նախկին հարուստ աղջկա գլխավոր դերը, որը սիրահարվել է ռոքերին: Այդ տարի ավելի ուշ երկրորդական դերով հայտնվել է MBC ցանցային ալիքի «Թագավորական բժիշկ» պատմական դրամայում՝ խաղալով երկրորդական դեր: 

2013 թվականին Չոն և Քիմ Ուբինը երկու շաբաթ շարունակ (ապրիլի 4-ին և 11-ին) Mnet հեռուստաալիքով վարել են *M Countdown* ամենշաբաթյա երաժշտական շոուն: 

2014 թվականին Չոն ստացել է առաջին դերը «Անմեղ առարկա» ֆիլմում, որտեղ խաղացել է անհանգիստ, գայթակղիչ դեռահաս աղջկա դերը, որը սիրահարվել է իր ֆիզկուլտուրայի ուսուցչին: Վերադառնալով կաբելային հեռուստատեսություն՝ նա նկարահանվել է «Պարապ ջրահարսը» ռոմանտիկ կատակերգական սերիալում, որը «Փոքրիկ Ջրահարսի» ժամանակակից մեկնաբանությունն է, որը նկարահանվել է կորեական աշխատավորական կոլեկտիվների մրցակցային միջավայրում: 

thumb|Չո Բո Ա-ն 2012 թվականին «Shut Up Flower Boy Band» ֆիլմի պրեմիերային

2015 թվականին փորձել է իրեն նոր ժանրում՝ նկարահանվելով OCN ալիքի «Անհետ կորածը» ոստիկանական դրամայում, որտեղ խաղացել է անհետ կորածների որոնման օպերատիվ խմբի հետախույզի դեր: Այնուհետև միացել է KBS-ի «Ամեն ինչ իմ մայրիկի մասին» հանգստյան օրերի ընտանեկան դրամայի դերասանական կազմին և նկարահանվել է «Սիրային բջիջները 2» վեբ սերիալում, որը վեբտունից ադապտացվել է նույն անունով: 

2016 թվականին նկարահանվել է  վրեժի մասին «Հրեշ» մելոդրամայում և «Սիրելի անծանոթը և ես» ռոմանտիկ կատակերգական սերիալում: 2017 թվականին նկարահանվել է «Սիրո ջերմաստիճանը» ռոմանտիկ մելոդրամայում և «Եկեք հանդիպենք, Ջու-օ» երկու մասից բաղկացած դրամայում:

2018 թվականին Չոն նկարահանվել է «Մնաս բարով, մնաս բարով» ֆիլմում, որը հիմնված վեբտունի երկու կանանց մասին պատմության վրա: Նա խաղացել է համալսարանի ուսանողուհու դեր, որը, լինելով միայնակ մայր, կանգնած է դժվարությունների առաջ: Նույն թվականին նկարահանվել է «Իմ տարօրինակ հերոսը» ռոմանտիկ կատակերգական դրամայում: 

2020 թվականին «Անտառ վերադառնալ» ռոմանտիկ դրամայում նկարահանվել է բժշկի դերում: Նույն թվականին ստացել է Նամ Ջիա անունով հեռուստատեսային պրոդյուսերի դերը «Կումիհոյի հեքիաթը» ֆանտաստիկ դրամայում: 

2021 թվականի փետրվարին նախկին գործակալության հետ պայմանագրի ժամկետի ավարտից հետո Չոն պայմանագիր է կնքել *KeyEast*-ի հետ: 2021 թվականին դեր է ստացել «Զինվորական դատախազ Դոբերման» նոր պատերազմական դրամայում, որը եթեր է հեռարձակվել 2022 թվականին: 

2023 թվականին Չոն նկարահանվել է «Ճակատագրով միավորված» սերիալում՝ որպես քաղաքացիական ծառայող, որը գտել է գաղտնի տուփ, որը կարող է լինել միայնակ փաստաբանի ընտանեկան անեծքը դադարեցնելու բանալին: Սեպտեմբերի 20-ին ստացել է դեր Netflix-ի «Հոն Ռա» դետեկտիվ մելոդրամայում: 

2024 թվականի հունվարի 3-ին հայտարարվել է, որ Չոն կհեռանա KeyEast-ից հունվարի վերջին իր պայմանագրի ժամկետի ավարտից հետո: Փետրվարի 16-ին պայմանագիր է կնքել նոր գործակալության՝ XYZ Studio-ի հետ:

## Անձնական կյանք
2024 թվականի օգոստոսի 28-ին XYZ ստուդիան հայտարարել է, որ Չո Բո Ան հոկտեմբերին կամուսնանա իր ոչ հայտնի ընկերոջ հետ:

2024 թվականի հոկտեմբերի 12-ին Չո Բո Ան փակ հարսանիք է անցկացրել իր ընկերոջ հետ Սեուլում՝ Հարավային Կորեայում:

## Ծանոթագրություններ

Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի դերասանուհիներ